חוסיין טאיב

חוסיין טאיב (באנגלית: Hossein Taeb; בפרסית: حسین طائب) הוא איש דת שיעי איראני ובכיר במשמרות המהפכה האסלאמית. עד 23 ביוני 2022 הוא היה ראש ארגון המודיעין של משמרות המהפכה האסלאמית. לאור חיסול מהנדסי האטום ואנשי חיל האוויר האיראנים על אדמת איראן, כנראה על ידי המוסד הישראלי, ואי הצלחתו לנקום במדינת ישראל באמצעות חוליות מחסלים שנשלחו לטורקיה ולארגנטינה, חוסיין טאיב פוטר, ובמקומו מונה תת-אלוף מוחמד כאזמי (אנ'). על פי אגודת הסטודנטים האיראנית ה"פרו-ממשלתית", טאיב נולד ב-1342 (בשנת 1963/4). לאחר שלמד בחטיבת הביניים, הוא למד בסמינר/מכללה ובמרכזים האסלאמיים והגיע לתואר מתקדם (חארג') במשפטים אסלאמיים לאחר שלמד בטהראן, במשהד ובקום. הוא למד, בין היתר, אצל המנהיג העליון עלי ח'אמנאי. טאיב הצטרף למשמרות המהפכה (המפקח על הבסיג' - ארגון המתנדבים הצבאי למחצה שנוסד על ידי מנהיג המהפכה האסלאמית אייתוללה רוחאללה ח'ומייני). בשנת 1361 (1982/3) והחל את עבודתו באזור 10 של טהראן והמשיך לקום ולמשהד. הוא היה "במשך זמן מה המתאם של משמרות המהפכה עם המנהיג העליון וכן מפקד מחלקת התרבות של מכללת האימאם חוסיין". תחת פיקודו של טאיב, יחידות הבסיג' היו פעילות מאוד בדיכוי המחאה נגד תוצאות הבחירות לנשיאות איראן ותנועת המחאה 2009. הדיכוי האלים גרם למותם של לפחות עשרות מפגינים ברחובות או בכלא. סוכנות הידיעות פארס האיראנית דיווחה שבהצהרות פומביות טאיב הזהיר את האיראנים שארצות הברית "שוכרת סוכנים ושכירי חרב במאמץ להמשיך את מזימותיה למהפכה רכה ברפובליקה האסלאמית". טאיב גם הצהיר שבמהומות לאחר הבחירות לנשיאות איראן ותנועת המחאה שקמה בשנת 2009 נהרגו שמונה אנשי בסיג' ונפצעו 300 אחרים. בשנת 2022, הוא ובני משפחתו נכללו ברשימת האישים שהוטלו עליהם סנקציות על ידי משרד החוץ האמריקני בשל מעורבותו בהפרות זכויות אדם באיראן. בתאריך 23 ביוני 2022 המנהיג העליון "פיטר" את טאיב מהפיקוד על ארגון המודיעין של משמרות המהפכה תוך קידומו לתפקיד שולי במערכת. ערך מורחב – ארגון המודיעין של משמרות המהפכה האסלאמית רשימת התפקידים ותחומי האחריות של חוסיין טאיב, כוללת: סגן מטה התרבות המשותף של משמרות המהפכה האסלאמית. מפקד מחלקת התרבות של אוניברסיטת אימאם חוסיין משנת 2005 עד 2007. מפקד הבסיג' ב-29 באוקטובר 2007, ועד 2009 . ראש ארגון המודיעין של משמרות המהפכה האסלאמית החל מאוקטובר 2009 ופוטר בתאריך 23 ביוני 2022. בתאריך ב-28 באוקטובר 2010 הוא הוכנס לרשימה השחורה של משרד האוצר בממשלת ארצות הברית. בתאריך 13 באפריל 2011 האיחוד האירופי הטיל על טאיב סנקציות. רכושו הפרטי הוקפא ונאסר עליו להיכנס לאירופה, מכיוון ש"כוחות בפיקודו השתתפו בהקאות אלימות המוניות, רציחות, מעצרים ועינויי מפגינים שלווים". טאיב איבד אח במצור על בצרה, במהלך מלחמת איראן-עיראק. הוא נשוי ואב לשלושה ילדים. משמרות המהפכה מדיה וקבצים בנושא חוסיין טאיב בוויקישיתוף Iranian head of Intelligence orders Iraqi militias to attack U.S. forces, סרטון בערוץ "Iran Briefing", באתר יוטיוב (אורך: 01:57) אישיות קיצונית: זהו האיש שעומד מאחורי הניסיון האיראני לנקום בישראלים, באתר חדשות 13, 17 ביוני 2022 Human Rights Violator: Hossein Taeb - Justice for Iran, Justice for Iran, ‏1 ביוני 2014 (באנגלית) Reuters, Iran dismisses Hossein Taeb as head of the Revolutionary Guards intelligence unit, The Hindu, ‏4 במאי 2022 (באנגלית) irgc-appoints-mohammad-kazemi-intelligence-chief באתר iranpress.com (באנגלית) Al Arabiya English, ‘An earthquake in Iran’s intelligence community’: IRGC dismisses intelligence chief, Al Arabiya English, ‏4 במאי 2022 (באנגלית) כתבות אודות חוסיין טאיב בסוכנות החדשות mehrnews (באנגלית) Hosein Taeb Iran Rises. August 30th, 2009. accessed 23-September-2009 שחר קליימן, איש דת חסר רחמים: הבכיר האיראני שעומד מאחורי ניסיונות הפיגוע בטורקיה, באתר ישראל היום, 18 ביוני 2022 Iran replaces Taeb as head of the Revolutionary Guards intelligence unit - state TV, Reuters, ‏4 במאי 2022 IRIB NEWS AGENCY | خبرگزاری صدا و سیما, سردار سرتیپ پاسدار محمد کاظمی به سمت رئیس سازمان اطلاعات سپاه منصوب شد, fa, ‏۱۴۰۱/۰۴/۰۲ - ۱۵:۱۰ (בפרסית) Mehr News Agency, Gen. Mohammad Kazemi appointed new IRGC intelligence chief, Mehr News Agency, ‏4 במאי 2022 The Rise of the Iranian Dictatorship, GENEIVE ABDO. OCTOBER 7, 2009 accessed 13-October-2009 Iran opposition says 72 died in post-poll unrest Reuters. Sep 3, 2009. accessed 23-September-2009 "Report to Congress on Identification of, and Immigration Restrictions on, Senior Officials of the Government of Iran and Their Family Members, 22 USC 8727". United States Department of State (באנגלית). נבדק ב-2022-02-28. Basij Mission Cultural Iran Daily, 29 Jun 2009. accessed 23-September-2009 مسئولیت مشترک روحانی و خامنه‌ای در سرکوب خونین ۹۸, رادیو فردا (בפרסית) שחר קליימן, איש דת חסר רחמים: הבכיר האיראני שעומד מאחורי ניסיונות הפיגוע בטורקיה, באתר ישראל היום, 18 ביוני 2022 Press Releases, U.S. Department of the Treasury (באנגלית) שחר קליימן, איש דת חסר רחמים: הבכיר האיראני שעומד מאחורי ניסיונות הפיגוע בטורקיה, באתר ישראל היום, 18 ביוני 2022 Official Journal of the European Union, 4/14/2001: COUNCIL REGULATION (EU) No 359/2011 of 12 April 2011 concerning restrictive measures directed against certain persons, entities and bodies in view of the situation in Iran